**NACIONALINIS SUSITARIMAS DĖL LIETUVOS MIŠKŲ**

**SEKTORINIŲ GRUPIŲ**

**DARBO KNYGA**

**NACIONALINĖS MIŠKŲ VIZIJOS ETAPUI**

**Sektorinės grupės pavadinimas:**

|  |
| --- |
| ***Medienos pramonės sektorinė grupė*** |

**NMS Medienos pramonės sektorinės grupės nariai:**

|  |  |  |  |
| --- | --- | --- | --- |
| **Eil. Nr.** | **Vardas** | **Pavardė** | **Ką atstovauja?** |
| 1 | Arvydas | Urbis | Vakarų Lietuvos medienos perdirbėjų asociaciją /valdybos pirmininkas/ |
| 2 | Andrius | Zimnickas | Medienos perdirbėjų asociacija, UAB „Juodeliai“ /vadovas/ |
| 3 | Janas | Likšo | Medinių padėklų gamintojų asociacija /vadovas/ |
| 4 | Emilis | Ruželė | Lietuvos investuotojų forumas /politikos ir korporatyvinių reikalų vadovas/ |
| 5 | Zigmas | Jančiauskas | Lietuvos baldų ir medžio apdirbimo įmonių darbuotojų sąjunga /Pirmininkas/ |
| 6 | Tomas | Pūkas | VĮ VMU /medienos prekybos ir logistikos skyriaus vadovas/ |
| 7 | Virgilijus | Žygaitis | UAB Šilalės mediena /vadovas/ |
| 8 | Mindaugas | Kasmauskis | UAB "LIKMERĖ“ /direktorius/ |
| 9 | Ovidijus | Jankauskas | UAB "Jūrės medis" /vadovas/ |
| 10 | Mindaugas | Sutkevičius | UAB „VMGcorp“ /pirkimo atitikties specialistas/ |
|  |  |  |  |
|  |  |  |  |
|  |  |  |  |

**NMS MEDIENOS PRAMONĖS SEKTORINĖS GRUPĖS NACIONALINĖS MIŠKŲ VIZIJOS ETAPE ATLIKTOS UŽDUOTYS:**

1. **Pirmosios užduoties** atlikimu buvo suformuluotas Medienos pramonės sektorinės grupės poreikis, kuris turėtų būti atspindėtas nacionalinio miškų susitarimo dokumente;
2. **Antrosios užduoties** atlikimu buvo įvertinti pamatiniai nacionalinio miškų susitarimo tikslai ir nustatyti, kokios temos yra aktualios Medienos pramonės sektorinei grupei;
3. **Trečiosios užduoties** atlikimu buvo suformuluota nacionalinė miškų vizija taip, kaip ją mato Medienos pramonės sektorinė grupė.

**1 Užduotis 1 dalis (2021-08-18)**

/proto ir atminties mankštai/

**Lentelėje pateikta** kaip formavosi ir keitėsi Lietuvos Medienos pramonės padėtis nuo 1990 m. iki šių dienų, kokie svarbiausi įvykiai (***KAS?***) labiausiai paveikė (teigiamai arba neigiamai; ***KAIP?***) Lietuvos Medienos pramonę.

|  |  |
| --- | --- |
| **Kas** paveikė? | **Kaip** paveikė? |
| prieš 20-30 metų medienos pramonės įmonių privatizacija  | Rinkos ekonomikos dėsnių įsigalėjimas tiek teigiama tiek neigiama jos puse. |
| prieš 30 metų prasidėję migraciniai procesai ir specialistų nutekėjimas | Kvalifikuotos ir nekvalifikuotos darbo jėgos trūkumas. |
| 2008 -2010 metų ekonominė krizė | Žaliavų ir gaminamos produkcijos realizacijos rinkų nestabilumas ir kaita. |
| Stojimas į ES  | ES rinkos atsivėrimas, papildomos investicijos ir naujos technologijos, tačiau ir naujų iššūkių atsiradimas ES keliant naujus reikalavimus. |
| Prieš 30 metų prasidėjusi ir vis dar nesibaigianti dalies šalies miškų privatizacija | Žaliavinės medienos rinkos segmentavimasis ir dalies miškų iškritimas iš eksploatavimo. |
| Baltarusijos ir Rusijos medienos žaliavų rinkų užsidarymas ar/ir nestabilumas | Žaliavinės medienos trūkumas ir žaliavos kainų didėjimas. |
| Prekybos žaliavine mediena iš valstybinių miškų sistemos pokyčiai bei šios sistemos sąveika su kaimyninių medienos žaliavų prekybos sistemomis | Medienos pardavimas įvertinant tik kaina, neskaičiuojant pridėtinės vertės valstybei sudaro spekuliacines ir intervencines sąlygas.Žaliavinės medienos išeksportavimas per kaimynines šalis, žaliavinės medienos trūkumas bei žaliavinės medienos kainų kilimas lyginant su kaimyninėmis šalimis, jaučiamas intervencinis konkurentų iš kitų šalių poveikis šalies įmonių konkurencingumui užsienio rinkose per žaliavinės medienos kainodarą.Nepakankamas aprūpinimas žaliavinės medienos sortimentais tinkamais perdirbimui ir apdirbimui šalies medienos pramonės įmonėse. |
| Miško kirtimų normos ir normatyvinė bazė kaita | Kai kurių nuostatų ydingumas (pvz.: kirtimų amžius) ir nestabilumas (pvz.: riboja ar mažina galimybę iš miškų paimti tinkamos ir kokybiškos žaliavinės medienos). |
| Šalies valdžios investicijų politika ir tvarkos smulkiam ir vidutiniam verslui | Lyginant su kaimyninių ES šalių politika ir tvarkomis mūsų šalyje yra prastesnė situacija nei kaimyninėse šalyse (Latvija ir Lenkija), kuri suteikia konkurencinį pranašumą kitų šalių įmonėms ar žaliavų eksportuotojams, įvedą nestabilumą žaliavų tiekime ir apsunkina investicijų pritraukimą. |
| Valstybinių miškų administravimo sistemos reforma ir COVID-19 pandeminės sąlygos | Šiuo metu VMU savo veiklą grįsdama skaičiais bei racionalumu paremtais sprendimais, suprastino ar visiškai panaikino partnerystės santykius su medienos pramonės partneriais. |

**1 Užduotis 2 dalis (2021-08-18)**

/proto ir atminties mankštai/

**Lentelėje pateikta** kokie Lietuvos, Europos Sąjungos teisės aktai, strateginiai dokumentai ***šiuo metu turi ir turės ateityje*** didžiausią įtaką Lietuvos Medienos pramonės interesams **ir *Kokios nacionalinės ir pasaulinės tendencijos*** ***daro poveikį Lietuvos Medienos pramonės interesams ir veiklai*** bei skatina Medienos pramonėje diegti pokyčius.

|  |  |
| --- | --- |
| **Kas** veikia? | **Kaip** veikia? |
| Vis dar nepakankamas pramonės ir bendras miškų sektoriaus integralumas | Mažina šalies sektoriaus galimybes gaminant aukštesnės pridėtinės vertės produktus bei mažina šalies pramonės įmonių konkurencingumą tarptautinėse rinkose. |
| Gilesnio perdirbimo technologijų trūkumas. | Riboja aukštesnės pridėtinės vertės produktų kūrimą ir mažina šalies konkurencingumą. |
| Žaliavinės medienos tinkamos gilesniam apdirbimui ir perdirbimui trūkumas. | Mažina šalies įmonių konkurencingumą. |
| Kirtimų normų ydingumas paruošiant aukščiausios kokybės žaliavinės medienos sortimentus tinkamus aukštesnės pridėtinės vertės medieninių produktų kūrimui. | Mažina tinkamos ir kokybiškos aukščiausios kokybės žaliavinės medienos tinkamos gilesniam apdirbimui ir perdirbimui tiekimą. |
| Prekybos žaliavine mediena iš Valstybinių miškų nuostatos. | Neįvertinama bendra šalies nauda iš valdomų išteklių.Iškreiptos (intervencinės) konkurencijos atsiradimas |
| ES „Žaliasis kursas“ | Numato miškų sektoriaus ir Medienos pramonės plėtrą neįvertinant ribotus medienos išteklius ar/ir medienos išteklių trūkumą. |
| „Europos miškų“ deklaraciją numatanti „kaskadinį“ medienos panaudojimą. | Turinti atsirasti „kaskadinio“ žaliavinės medienos tiekimo grandinė kuri numato medieną panaudoti aukštesnės pridėtinės vertės produktams pareikalaus esminių žaliavinės medienos įsigijimo sistemos pertvarkymų. |
| Trūksta šalies valdžios pozicijos antriniam medienos panaudojimui | Vis dar gajus požiūris, kad praktikoje medieną geriau sudeginti nei suremontavus (paletės, baldai, statybinė mediena ir pan.) jas panaudoti, iš ko seka valdžios veiksmai nepripažįstant tokių perdarytų ar suremontuotų produktų kaip atliekų tvarkymo ir perdirbimo priemonės. |
| Lietuvos įsipareigojimai ES sutartyje ir jų suvokimas (traktavimas) | Pertekliniai apribojimai prisidengiant laisvos rinkos ir laisvo prekių judėjimo nuostatomis vietos išteklius (žaliavinę medieną) perdirbti šalyje. |
| Ekstensyvus miškų medieninių išteklių eksploatavimas | Paliekama miške pūti per daug medienos, kuri būtų galima tinkamai panaudoti ar dėl eksploatacinių normų perauginama ir suprastinama mediena perdirbimui ar apdirbimui.  |

**1 Užduotis 3 dalis (2021-08-18)**

/svarbu išsakyti/

**Lentelėje pateikta k*okio esminio poreikio*** (poreikių) ***Lietuvos miškams*** ***patenkinimas*** ilgalaikėje (kelių dešimtmečių) perspektyvoje ***užtikrintų Medienos pramonės gyvybingumą***, darnoje su kitais interesais Lietuvos miškams.

|  |  |
| --- | --- |
| **POREIKIAI /prioriteto tvarka/** | **Argumentai** |
| ***Ilgalaikė stabili ir prognozuojama miškų politika,*** išsaugant ir puoselėjant ekonomines miškų funkcijas bei aprūpinat šalies pramone žaliavine mediena  | Tai pagrindas patikimai prognozuoti subalansuotos medienos pramonės vystymo mastą ir tvarią miškų sektoriaus ateitį pritraukti investicijas į sektoriaus vystymą, atsinaujinimą bei prisitaikymą nūdienos iššūkiams. |
| ***Ilgalaikė, racionali, stabili ir prognozuojama žaliavinės medienos tiekimo*** iš valstybinių miškų ***sistema*** | Tai leidžia ilgalaikiai planuotis gamybos procesus ir technologijas bei išvengti gamybos sutrikimų, kurie mažintų medienos pramonės įmonių konkurencingumą užsienio rinkose |
| ***Kokybiška ir tinkanti apdirbimui*** bei perdirbimui šalies viduje ***žaliavinė mediena*** | Tai leistų efektyviau išnaudoti medieninius išteklius gaminant medieninius produktus, prisidedant prie šalies įsipareigojimų ilgalaikiam C surišimui produktuose. |
| ***Žaliavinės medienos kiekio didinimas*** tvariai didinant ir puoselėjant šalies miškus bei jų produktyvumą. | Tai pagrindas šalies medienos pramonės ilgalaikiai ir tvariai plėtrai. |
| ***Žaliavinės medienos kainų politikos aiškumas*** formuojant kainą, skaidrumas ir palankumas žaliavinę medieną apdirbti ar perdirbti šalyje. | Tai leistų aiškiai pamatyti ir įvertinti žaliavinės medienos indėlį į šalies gerovės kūrimą bei indėlį į šalyje sukuriamą pridėtinę vertę. |
| ***Parama*** gilesniam medienos perdirbimo ir apdirbimo ***technologijų įsigijimui ir vystymui*** | Valstybės parama pažangiu technologijų įsigijimui ir vystymui gilesniam medienos perdirbimo ir apdirbimo leistu padidinti šalyje išaugintos medienos išteklių panaudojimo efektyvumą ir padidinti šalies medienos pramonės indėlį į šalies gerovės kūrimą |
| ***Stambūs žaliavinės medienos tiekėjai*** su tvariais ir puoselėjamais miškais bei valstybės teikiamu prioritetu šalies pramonei apsirūpinant žaliavine mediena. | Tai leidžia stabilizuoti žaliavų rinką ir efektyvinti žaliavų įsigijimą. Prioritetas teiktinas valstybiniam miškų ūkiui ir Valstybinės nuosavybės miškų dalies didinimui. Taip pat platesnei privačių miškų kooperacijai bei stambinimui. |

**2 Užduotis 1 dalis (2021-08-18/25)**

/svarbu išsakyti/

**Lentelėje pateikta kokios NMS pamatinio tikslo kryptys (teiginiai) yra aktualūs Medienos pramonei (sektorinei grupei) ir kodėl.**

|  |  |  |
| --- | --- | --- |
| ***NMS pamatiniai tikslai*** | ***Aktualumas Medienos pramonei,****(balais:**Labai svarbu – 3;**Svarbu – 2;**Iš dalies svarbu – 1)* | ***Pastabos*** ***Kodėl aktualu?******Koks poveikis Lietuvos medienos pramonei?******/labai trumpai/*** |
| \* *ilgalaikis balansas* tarp suinteresuotų šalių ir Valstybei svarbiausių miško teikiamų naudų, suderinant kintančius ekonominius, ekologinius ir socialinius interesus, tuo pačiu *užtikrinant tvarių miško ekosistemų formavimą ir išsaugojimą ateities kartoms*; | **3** | Kadangi medienos pramonei būtinas ilgalaikis miškų politikos ir aplinkos stabilumas bei progozuojamumas, šalies miškų tvarus išlikimas ir puoselėjimas, kuris yra pagrindas patikimai prognozuoti subalansuotos ir tvarios medienos pramonės vystymą, artimoje ir tolimoje perspektyvoje planuoti ir vykdyti veiklas ar pritraukiant investicijas. |
| \* *miškų indėlio į klimato kaitos didinimas* ir iššūkių suvaldymas, įskaitant ekosistemų išsaugojimą, subalansuotą miškų plotų plėtrą, potencialo didinimą absorbuoti šiltnamio efektą sukeliančias dujas (ŠESD) bei kaupti ir išlaikyti anglį, taip pat *miškų prisitaikymą prie klimato kaitos ir jų atsparumo didinimą*; | **3** | Kadangi medienos pramonės indėlis yra ženklus ilgalaikiai surišant C medieniniuose produktuose, o paskelbtas ES „Žaliasis kursas“ numato didinti medienos kaip atsinaujinančio bei savyje kaupiančio C ištekliaus panaudojimo plėtrą ir mąstą, didina medieninių produktų paklausą, o tai leidžia išlikti medienos pramonei gyvybingai ir besivystančiai. Taip pat medienos pramonė panaudodama užaugintą medieną, kurioje sukaupta atmosferoje esanti anglis (C), sudaro sąlygas atnaujinti regeneratyvines miško funkcijas C kaupimui, skatina tikslingai plėsti mišku apaugusį plotą, taip prisidedant suvaldant klimato kaitą ir skatinant tvarių miškų išlikimą. |
| \* *biologinės įvairovės išsaugojimas*, griežtai saugomų miškų reikiamo ploto ir įvairovės užtikrinimas, taip pat *miškų gamtosauginės vertės didinimas saugomose teritorijose*, apimant geresnę senų miškų apsaugą ir hidrologinio režimo atkūrimą; | **1** | Aktualu kaip verslo socialinės atsakomybės aspektas išsaugant ir puoselėjant miškų biologinę įvairovę, kuris nusakomas miškų ir produktų iš medienos sertifikavimu, įrodančiu, kad medieniniai gaminiai gaminami nesikėsinant į miškų biologinę įvairovę. |
| \* *rekreacinio, kultūrinio, dvasinio, taip pat visuomenės sveikatos ir emocinės būklės gerinimas* skirtas daugiafunkcinio miškų potencialo išryškinimui ir jo stiprinimui, apimant *gyvenamosios aplinkos kokybės gerinimą, kraštovaizdžio stabilumo didinimą*; | **1** | Aktualu kaip verslo socialinės atsakomybės aspektas išsaugant ir puoselėjant miškų socialines funkcijas bei gyvenamosios aplinkos kokybę, kuris nusakomas miškų ir produktų iš medienos sertifikavimu, įrodančiu, kad medieniniai gaminiai gaminami nesikėsinant į miškų socialines funkcija ir kraštovaizdžio stabilumą bei kokybę. |
| \* *darnaus miškų tvarkymo principais paremtas miškininkavimo* tolesnis *vystymas formuojant daugiafunkcinius miškus,* inovatyvių ir adaptyvių tausojančios miškininkystės, įskaitant artimo gamtai miškininkavimo, praktikų bei miško tvarkymo technologijų paiešką ir diegimą, *moksliškai pagrįstą laukinės gyvūnijos populiacijų miškuose apsaugą ir sureguliavimą*; | **2** | Kadangi tai garantuotu produktyvių medienos ištekliais miškų tvarų išlikimą ir puoselėjimą, kas leis ir ateityje medienos pramonei garantuotai turėti galimybes apsirūpinti pakankamu kiekiu ir kokybiška žaliavine mediena iš Lietuvos miškuose auginamų medynų. |
| \* *ekonominės veiklos miškuose reguliavimo pokytis, užtikrinant miškų ūkio sektoriaus ekonominį gyvybingumą*, reikšminga apimtimi į ekonomiką įtraukiant ir kitas nei mediena miško ekosistemines paslaugas, atsisakant gamtosauginės ar kitokios pridėtinės vertės nekuriančių veiklos apribojimų, taip pat *taikant deramas ekonomines paskatas bei nustatant adekvačias kompensacijas miško savininkams ir kitiems ūkio subjektams už bendruosius apribojimus viršijančius ūkinės veiklos suvaržymus*; | **3** | Kadangi tik tvarus miško ekonominių funkcijų išsaugojimas ir puoselėjimas leidžia formuotis ekonomiškai tvariems ir stabiliems žaliavinės medienos tiekėjams, kurie garantuotų stabiliai tvarios žaliavų tiekimo grandinės funkcionavimą bei sudarytų galimybes gilesnei integracijai bei efektyvią partnerystę. |
| \* *holistinį viso miškų sektoriaus, įskaitant ir medienos pramonę bei biomasės energetiką, suvokimą ir vystymą, skatinant miškų sektoriaus ekonominę plėtrą* kaip darbuotojų socialinės ir valstybės ekonominės gerovės garantą, užtikrinant racionalų miško išteklių naudojimą ir gausinimą, *stabilų kokybiškos ir aukščiausios technologinės vertės žaliavinės medienos tiekimą darnaus miškų tvarkymo rėmuose*, siekiant kuo aukštesnės pridėtinės vertės kūrimo Lietuvoje, skatinant žiedinę bioekonomiką ir žaliąją transformaciją; | **3** | Kadangi medienos pramonės veikla ir vystymasis paremtas miškų sektorius stabilumu, tvarumu, integralumu ir subalansuotumu tarp įvairių miškų sektoriuje veikiančių grandžių ir tik kurių bendras efektyvus darbas kuriant didesnę šalies gerovę, skatinant miškų sektoriaus ekonominę plėtrą, siekiant kuo didesnės pridėtinės vertės bei gerovės kūrimo Lietuvoje, o tai medienos pramonei leistu išlikti stabiliai tvariai ir konkurencingai, užsitikrinti žaliavų tiekimą, jų racionalų naudojimą ir produkcijos realizavimui palankias rinkas. |
| \* *miškų mokslų ir su miškais susijusių mokslinių tyrimų ir inovacijų plėtrą, finansavimas bei taikomojo mokslo praktinis diegimas,* užtvirtinti vienodo supratimo ir susikalbėjimo aptariant miškų ateities ir naudojimo klausimus, informacijos apie miškus ir miškininkavimą geresnį pritaikymą vartotojams bei jos sklaidą, visuomenės švietimo miškų klausimais stiprinimą; | **3** | Kadangi medienos pramonei veiklos prognozavimui ir planavimui, technologiniam vystymui ir gamybos procesų tobulinimui būtini mokslu grysti faktai, technologiniai tyrimai ir atradimai grysti mokslo tyrimais bei analizėmis. O kvalifikuotų specialistų ruošimas yra pagrindinė kvalifikuotos darbo jėgos darbo jėgos apsirūpinimo galimybė, kuri suteikia medienos pramonei galimybes vystytis ir tobulinti technologijas bei efektyvinti produktų gamybą |
| \* *miškininkų, miškuose bei miškų sektoriuje dirbančių* specialistų rengimo tobulinimą žaliosios transformacijos ir skaitmenizacijos kontekste ir *reikiamo jų skaičiaus užtikrinimas, jų profesinio prestižo didinimas, taip pat miškų sektoriuje dirbančiųjų socialinių garantijų, profesinio imuniteto ir kolektyvinio atstovavimo stiprinimas*, ypač per profesines sąjungas. | **3** | Specialistų rengimas, jų kvalifikacijos tobulinimas ar perkvalifikavimas leidžia efektyviai prisitaikyti prie iškylančių iššūkių, leidžia efektyvinti gamybą ir savalaikiai reaguoti į rinkos pasikeitimus, o sveikas, kvalifikuotas, motyvuotas ir patenkintas darbo sąlygomis darbuotojas yra gero ir kokybiško darbo pagrindas. |

**2 Užduotis 2 dalis (2021-08-25)**

/svarbu išsakyti/

**Lentelėje pateikta NMS Medienos pramonės sektorinės grupės pirminiai pasiūlymai, kaip konkrečioje NMS pamatinio tikslo kryptyje galėtų būti mažinami interesų konfliktai ir pasiektas interesų balansas su kitomis sektorinėmis grupėmis.**

|  |  |  |
| --- | --- | --- |
| **NMS pamatinio tikslo kryptis/teiginys.** Kur gali kilti ar jau kyla interesų įtampa su kitų sektorinių grupių interesais. | **Įtampos priežastis**Kokia yra pagrindinė priežastis ar nesutarimas, dėl kurio kyla ši įtampa? | **Pasiūlymai įtampos mažinimui / interesų balansui**Kokie sprendimai, pokyčiai, veiksmai ar priemonės galėtų padėti siekti įtampų mažinimo ir interesų balanso? |
| \* ***ilgalaikis balansas*** tarp suinteresuotų šalių ir Valstybei svarbiausių miško teikiamų naudų, suderinant kintančius ekonominius, ekologinius ir socialinius interesus, tuo pačiu ***užtikrinant tvarių miško ekosistemų formavimą ir išsaugojimą ateities kartoms***; | **Vykdomoje miškų politikoje interesų disbalansas kai įsigali vienos ar kitos interesų grupės poreikių tenkinimas** | sukurti bendra monitoringo sistemą į kurią įtrauktinos miškų politikos suinteresuotos šalys (interesų grupių) įgalintos ne tik vykdyti stebėseną, bet ir atlikti (ar užsakyti) vykstančių procesų būklės analizes bei siūlyti sprendimus situacijai gerinti. |
| **Aiškios ir efektyvios subalansuotos miškų politikos veiksmų programos nebūvimas** | vadovaujantis miškotyros mokslu, esama miškų inventorizacija bei jau atliktais moksliniais tyrimais ir darbais sudaryti detalią ir subalansuotą tarp įvairių interesų veiksmų programą su realiais ir pamatuojamais kriterijais. |
| **Vykdomoje miškų politikoje neįvertinti esami ir galimi ateities iššūkiai**  | sukurti pastoviai veikiančią struktūrą, kuri periodiškai inventorizuotu ir peržiūrėtų miškų vykdomos politikos rezultatus reaguojant į situacijos ir aplinkos pokyčius. |
| \* ***miškų indėlio į klimato kaitos didinimas*** ir iššūkių suvaldymas, įskaitant ekosistemų išsaugojimą, subalansuotą miškų plotų plėtrą, potencialo didinimą absorbuoti šiltnamio efektą sukeliančias dujas (ŠESD) bei kaupti ir išlaikyti anglį, taip pat ***miškų prisitaikymą prie klimato kaitos ir jų atsparumo didinimą***; | **Ignoruojamas medienos pramonės indėlis į ilgalaikį C surišimą** | pripažinti, kad medienos naudojimas produktams gaminti yra prioritetinė ir efektyvi priemonė ilgalaikiam C surišimui. |
| **Antrinio (pakartotinio) medienos gaminių panaudojimo ignoravimas ar/ir apsunkinimas** | pripažinti, kad visų rūšių medieninių gaminių remontas ir antrinis panaudojimas prilyginamas efektyviai atliekų tvarkymo priemonei. Medieninių gaminių remontą vertinti kaip atliekų perdirbimo veiklą, įtraukiant remonto apimtis į pakuočių atliekų perdirbimo užduočių įvykdymo rodiklius, suteikiant medieninių gaminių remontą vykdančioms įmonėms teisę išduoti pažymas apie medieninių atliekų sutvarkymą (suteikiant atliekų tvarkytojo statusą). |
| **Miško plotų plėtros lėtėjimas ar/ir regresas** | sukurti ambicingą miškų plotų didinimo programą paremtą finansiniu skatinimu siekiant šalies sausumos teritorijos **40 proc.** miškingumo. |
| \* ***biologinės įvairovės išsaugojimas***, griežtai saugomų miškų reikiamo ploto ir įvairovės užtikrinimas, taip pat ***miškų gamtosauginės vertės didinimas saugomose teritorijose***, apimant geresnę senų miškų apsaugą ir hidrologinio režimo atkūrimą; | **Perteklinis gamtosauginis požiūrio ir griežtai saugomų miškų plotų išskyrimo IV grupės miškuose įsigalėjimas** | išskiriant miškų ūkio paskirties žemėse iki 10 proc. griežtai saugomų miškų teritorijas (plotus) vadovautis tik labai aiškiais, pagrįstais ir neginčijamais saugotinų vertybių ir poreikio jas išsaugoti kriterijais bei KMB priskiriant griežtai saugomų teritorijų kategorijai. |
| pastangas ir finansinius išteklius nukreipti tik realiai nykstančių esamose saugomose teritorijose senų miškų, gamtinių vertybių ir biologinės įvairovės išsaugojimui. |
| atlikti esamų fiksuotų miško vertybių būklės inventorizaciją, kurios pagrindu būtų sukuriama ir vystoma vieninga, miško gamtinių vertingųjų savybių valstybinė apskaitos sistema, o sukauptų duomenų pagrindu atliekti realiai esančių vertybių teritorinę ir funkcinę optimizaciją. |
| \* ***rekreacinio, kultūrinio, dvasinio, taip pat visuomenės sveikatos ir emocinės būklės gerinimas*** skirtas daugiafunkcinio miškų potencialo išryškinimui ir jo stiprinimui, apimant ***gyvenamosios aplinkos kokybės gerinimą, kraštovaizdžio stabilumo didinimą***; | **Nepamatuotai didelis rekreacinio, kultūrinio, dvasinio ir kraštovaizdžio funkcijų bei nepamatuotai didelės gyvenamosios aplinkos supratimo įsigalėjimas**  | išskiriant ar tikslinant esamas, didelės socialinės reikmės miškų plotus, turinčius prioritetinę socialinę – kultūrinę reikšmę, kurie prioritetiškai naudojami nemedieninėms miško ekosisteminėms paslaugoms teikti bei suteikiant šioms teritorijoms tinkamą apsaugos statusą vadovautis tik labai aiškiais, pagrįstais ir neginčijamais socialinėms ekosisteminėms paslaugoms tinkamumo ir poreikio jas naudoti kriterijais. |
| atlikti esamų artimoje gyvenamojoje aplinkoje esančių ir rekreacinių miškų būklės, jų galimybių teikti rekreacines ir kitas ekosistemines paslaugas inventorizaciją, kurios pagrindu būtų sukuriama ir vystoma vieninga miško socialinių vertingųjų savybių valstybinė apskaitos sistema, o sukauptų duomenų pagrindu atliekama realiai esančių miško socialinių ekosisteminių paslaugų teritorinė ir funkcinė optimizacija, bei kuriamos miškotvarkinės priemonės miestų ir rekreacinės paskirties miškams puoselėti. |
| \* ***darnaus miškų tvarkymo principais paremtas miškininkavimo*** tolesnis ***vystymas formuojant daugiafunkcinius miškus,*** inovatyvių ir adaptyvių tausojančios miškininkystės, įskaitant artimo gamtai miškininkavimo, praktikų bei miško tvarkymo technologijų paiešką ir diegimą, ***moksliškai pagrįstą laukinės gyvūnijos populiacijų miškuose apsaugą ir sureguliavimą***; | **Miškų inventorizacijos netikslumai ir klaidos** | Atnaujinama, spartinama (dažninama) ir tobulinama bei daroma viešai prieinama miškų sklypinė inventorizacija sukuriant veiksmingą visuomenės kontrolės mechanizmą. |
| **Kirtimų normos skatinantis miškų amžiaus didinimą, o ne perdirbimui ar apdirbimui tinkamų sortimentų paruošą** | Remtis miškininkystės mokslo argumentais, patirtimi ir kitų šalių praktika inventorizuoti nacionalinius medynų kirtimų normatyvus nustatant leistinumą kirsti medyną ne pagal amžiaus kriterijų, o pagal iš medyno galimo paruošti sortimentą, kuris turi poreikį ir ekonomiškai pateisina, užtikrinant didžiausią miškų teikiamą naudą ilgalaikėje perspektyvoje |
| **Nepažabota žvėrių daromos žala medieniniams ištekliams** | miškus saugant nuo laukinės gyvūnijos daromos žalos Intensyviai ir moksliškai pagrįstai reguliuoti laukinės gyvūnijos populiacijas miškuose. |
| \* ***ekonominės veiklos miškuose reguliavimo pokytis, užtikrinant miškų ūkio sektoriaus ekonominį gyvybingumą***, reikšminga apimtimi į ekonomiką įtraukiant ir kitas nei mediena miško ekosistemines paslaugas, atsisakant gamtosauginės ar kitokios pridėtinės vertės nekuriančių veiklos apribojimų, taip pat ***taikant deramas ekonomines paskatas bei nustatant adekvačias kompensacijas miško savininkams ir kitiems ūkio subjektams už bendruosius apribojimus viršijančius ūkinės veiklos suvaržymus***; | **Kirtimo normų ar/ir kirtimų priklausomumas nuo politinės valios** | teisės aktuose būtina įtvirtinti, kad miškų sektorius lieka viena iš prioritetinių valstybės ekonominės veiklos sričių, o miškų sektoriaus, kurio veiklos modelis paremtas savifinansavimu, sukuriama pridėtinė vertė šalies ekonomikai yra vertybė, kurią siekiama didinti; panaudojant ne mažiau 70 procentų visų Lietuvos miškų medieninių išteklių auginimui iš kurių išgaunama ne mažiau 90 proc. medienos prieaugio. |
| **Vis dar gajus formalių gamtosauginių ir kitų apribojimų nustatymas nekuriančių jokios pridėtinės vertės**  | atlikti visų veikiančių apribojimų inventorizaciją ir jų efektyvumo įvertinimą bei atsisakyti gamtosauginės ir kitos vertės nekuriančių apribojimų. |
| **Planuojama dotacinė politika sumažins medienos iš privačių miškų pateikimą rinkai** | atlyginant nuostolius realia rinkos verte už gamtosauginius apribojimus tik miškų savininkams, kurių miškai yra esamose saugomose teritorijose |
| \* ***holistinį viso miškų sektoriaus, įskaitant ir medienos pramonę bei biomasės energetiką, suvokimą ir vystymą, skatinant miškų sektoriaus ekonominę plėtrą*** kaip darbuotojų socialinės ir valstybės ekonominės gerovės garantą, užtikrinant racionalų miško išteklių naudojimą ir gausinimą, ***stabilų kokybiškos ir aukščiausios technologinės vertės žaliavinės medienos tiekimą darnaus miškų tvarkymo rėmuose***, siekiant kuo aukštesnės pridėtinės vertės kūrimo Lietuvoje, skatinant žiedinę bioekonomiką ir žaliąją transformaciją; | **Menka ar/ir nesubalansuota miškų sektoriaus vidinė partnerystė**  | gilios miškų sektoriaus vidinės partnerystės principų įteisinimas teisės aktuose siekiant kuo didesnės naudos šalies ekonomikai bei gerovei iš šalyje užaugintos žaliavinės medienos |
| **Vis dar menkas miškų sektoriaus integralumas ir miškų ūkio ekonomikos autonomiškumas neįvertinant bendros naudos šalies gerovei** | šalies miškų ūkį ir medienos pramonę vystyti siekiant abipusės ekonominės naudos (sinergijos) bei šalies BVP didinimo, sudarant sąlygas medienos žaliavas perdirbti Lietuvoje, o iš Lietuvoje paruošiamų miško išteklių gaminti kaip galima aukštesnės pridėtinės vertės produktus. |
| **Aiškios ir stabilios žaliavinės bazės neapibrėžtumas ir garantijų nebūvimas menkina sektoriaus plėtros galimybes bei konkurencingumą** | sektoriaus ekonominės plėtros palaikymui panaudoti ne mažiau 70 procentų visų Lietuvos miškų medieninių išteklių ir ne mažiau 90 proc. šių miškų medienos prieaugio, užtikrinant racionalų miško išteklių naudojimą ir gausinimą darnaus miškų tvarkymo rėmuose, kaip Lietuvos valstybės politinio ir ekonominio stabilumo bei socialinės gerovės garantą. |
| **Žaliavinės medienos ruošos, tiekimo ir įsigijimo iš valstybinių miškų sistemos netobulumai įvertinant Baltijos regiono žaliavinės medienos įsigijimo sąlygas** | nepertraukiamą medienos auginimą ir ruošą šalies miškuose susieti su medieninių sortimentų auginimo ir ruošos principais, o kokybiškos ir aukščiausios technologinės vertės žaliavinės medienos iš Lietuvos miškų tiekimą šalies medienos pramonei organizuoti „kaskadiniu“ principu. |
| žaliavinės medienos įsigijimo sistemoje rinkos kainomis žaliavinė medieną skatinti tolygiai įsigyti šalies medienos pramonės įmonėms, kaip šaliai kuriamos gerovės garantą, o žaliavinės medienos pardavimą į užsienį, neįvertinant sukuriamos pridėtinės vertės perdirbant ar apdirbant medieną šalies viduje, vertinti kaip valstybės pajamų praradimą. |
| **ES „Žaliosios politikos“ ir žiedinės bioekonomikos skatinimo iššūkiai** | skatinti žiedinę bioekonomika ir statybų žaliąją transformaciją siekiant iš gaunamų medieninių miško išteklių didžiausios pridėtinės vertės šaliai. |
| \* ***miškų mokslų ir su miškais susijusių mokslinių tyrimų ir inovacijų plėtrą, finansavimas bei taikomojo mokslo praktinis diegimas,*** užtvirtinti vienodo supratimo ir susikalbėjimo aptariant miškų ateities ir naudojimo klausimus,informacijos apie miškus ir miškininkavimą geresnį pritaikymą vartotojams bei jos sklaidą, visuomenės švietimo miškų klausimais stiprinimą; | **Neskiriamas deramas dėmesys medienos pramonės mokslui ir moksliniams tyrimams** | skatinti investuoti į medienos mokslinius tyrimus, inovacijas ir eksperimentinės plėtros darbus sukuriant tikslinio finansavimo fondą kur būtų centralizuotai kaupiamos lėšos. |
| **Formuojant miškų politiką ir jos normatyvinę bazę vis dar vadovaujamasi ne miškotyros mokslo ekspertų nuomonei, o dominuoja įtakos grupių interesų tenkinimas** | formuojant miškų politiką, kuriant ar tobulinant normatyvinę bazę vadovautis miškotyros mokslu bei pripažintų ekspertų žiniomis ir jų praktiniu patyrimu. |
| **Įvairų terminų ir sąvokų netikslus ar daugiaprasmis vartojimas** | inventorizuoti ir standartizuoti teisinėje aplinkoje naudojamus su miško ekologija, miškininkavimu ir su įvairiafunkcinių miškų naudojimu vartojamus terminus bei sąvokas, harmonizuojant ir tikslinant terminų vartojimą Lietuvos teisinėje bazėje, tikslinamos esamos ar apibrėžiamos naujos sąvokos reikalingos NMS įgyvendinimo procesui, suderinant juos su ES vartojamais terminais ir sąvokomis vengiant dviprasmybių, skirtingo traktavimo, neapibrėžtumo, loginio destruktyvumo ar klaidinimo, bei parengiant ir viešinant NMS įgyvendinimo procese vartotinų terminų žodyną. |
| \* ***miškininkų, miškuose bei miškų sektoriuje dirbančių*** specialistų rengimo tobulinimą žaliosios transformacijos ir skaitmenizacijos kontekste ir ***reikiamo jų skaičiaus užtikrinimas, jų profesinio prestižo didinimas, taip pat miškų sektoriuje dirbančiųjų socialinių garantijų, profesinio imuniteto ir kolektyvinio atstovavimo stiprinimas***, ypač per profesines sąjungas. | **Valstybės nepakankamas dėmesys rengiant reikiamus medienos pramonei specialistus, jų kvalifikacijos kėlimui ir/ar perkvalifikavimui** | skirti lėšas specializuotoms mokymų programoms parengiant medienos pramonei reikiamus specialistus bei medienos pramonėje dirbančių specialistų rengimo tobulinimui ir perkvalifikavimui žaliosios transformacijos, gamybos skaitmenizacijos bei kitose aktualiose temose. |
| **Medienos pramonės darbuotojų socialinių garantijų stagnacija** | medienos pramonės darbuotojų profsąjungų palaikymas ir jų kolektyvinio atstovavimo įtvirtinimas. |
| **Medienos pramonės demonizavimas ir viso miškų sektoriaus darbuotojų prestižo mažėjimas** | kelti medienos pramonės darbuotojų prestižą skiriat tikslinį finansavimą radijo ir TV laidomis nušviečiant medienos pramonės darbuotojų darbo reikalingumą bei viešiesiems renginiams populiarinančioms medienos pramonės darbuotojo profesiją. |

**2 Užduotis 3 dalis (2021-08-25)**

/svarbu išsakyti/

**Lentelėje pateikta NMS Medienos pramonės sektorinės grupės pirminiai pasiūlymai, kurie yra aktualūs NMS Medienos pramonės sektoriui siekiant NMS pamatinių tikslų.**

|  |  |
| --- | --- |
| **NMS pamatinio tikslo kryptis/teiginys.**  | **Pasiūlymai (ką daryti?)**Kokius sprendimus, pokyčius, veiksmus ar priemones pasitelkiant, NMS pamatinio tikslo kryptys galėtų būti įgyvendintos, kad jūsų sektorinės grupės poreikiai būtų patenkinti? |
| \* ***ilgalaikis balansas*** tarp suinteresuotų šalių ir Valstybei svarbiausių miško teikiamų naudų, suderinant kintančius ekonominius, ekologinius ir socialinius interesus, tuo pačiu ***užtikrinant tvarių miško ekosistemų formavimą ir išsaugojimą ateities kartoms***; | formuojant ilgalaikį interesų balansą puoselėjant ir subalansuojant įvairių miško funkcijų eksploatavimą, įvertinti jų visokeriopą naudą bei įgyvendinant ilgalaikę miškų politiką, kuriant ar tobulinant normatyvinę bazę siekiant tvaraus miškų ekosistemų formavimo, vadovautis miškotyros mokslu, moksliniais tyrimais, miškų inventorizacija ir pripažintų ekspertų bei praktikų žiniomis ir jų praktiniu patyrimu, vengiant faktais ir mokslu nepatvirtintų teiginių įsigalėjimo miškų politikoje.pripažinti, kad finansinės grąžos neduodančių miško funkcijų puoselėjimas grindžiamas miško teikiama ekonomine nauda;pripažinti, kad tvarus ūkininkavimas esamuose miškuose ir subalansuota miško plotų plėtra, nepažeidžiant kitų šalies ūkio šakų pamatinių interesų yra pagrindas visai miškų politikai;tikslinti miškų grupių teritorinis priskyrimą įvertinant geografinę miškų padėtį ir nūdienos interesus, vadovautis šalies bendros ir visapusiškos ekonominės naudos pirmenybe, kas leistu subalansuoti suinteresuotų šalių interesus;būtina sukurti miškų politikos suinteresuotų šalių (interesų grupių) bendra monitoringo sistemą įgalintą ne tik vykdyti stebėseną, bet ir atlikti (ar užsakyti) vykstančių procesų būklės analizes bei siūlyti sprendimus situacijai gerinti.vadovaujantis miškotyros mokslu, esama miškų inventorizacija bei jau atliktais moksliniais tyrimais ir darbais sudaryti detalią ir subalansuotą tarp įvairių interesų grupių veiksmų programą su realiais ir pamatuojamais kriterijais, o ateityje savalaikiai reaguojant į situacijas ir aplinkos pokyčius, turėtų būti periodiškai peržiūrimi atliekant tiek miškų, tiek vykdomos politikos rezultatų inventorizavimą. |
| \* ***miškų indėlio į klimato kaitos didinimas*** ir iššūkių suvaldymas, įskaitant ekosistemų išsaugojimą, subalansuotą miškų plotų plėtrą, potencialo didinimą absorbuoti šiltnamio efektą sukeliančias dujas (ŠESD) bei kaupti ir išlaikyti anglį, taip pat ***miškų prisitaikymą prie klimato kaitos ir jų atsparumo didinimą***; | Pripažinti, kad medienos naudojimas įvairiems produktams gaminti, ypač pakeičiant iškastines žaliavas, yra efektyvi priemonė ilgalaikiam C surišimui ir yra prioritetinė medienos panaudojimo kryptis.Medieninių produktų remontą vertinti kaip medieninių atliekų perdirbimo veiklą, įtraukiant medieninių pakuočių remonto apimtis į pakuočių atliekų perdirbimo užduočių įvykdymo rodiklius, suteikiant medinių pakuočių remontą vykdančioms įmonėms suteikti teisę išduoti pažymas apie atliekų sutvarkymą (suteikiant atliekų tvarkytojo statusą)didinti medynų plotus nenašių ar renovuojamų žemių sąskaita bei didinti medynų produktyvumą kaip efektyviausią priemonę anglies (C) kaupimui miškuose, sukuriant ambicingą miškų plotų didinimo programą paremtą finansiniu skatinimu bei siekiant šalies ***sausumos teritorijos*** ***40 proc. miškingumo***. |
| \* ***biologinės įvairovės išsaugojimas***, griežtai saugomų miškų reikiamo ploto ir įvairovės užtikrinimas, taip pat ***miškų gamtosauginės vertės didinimas saugomose teritorijose***, apimant geresnę senų miškų apsaugą ir hidrologinio režimo atkūrimą; | tikslinti ir pagrįstai nustatyti miškų grupes KMB priskiriant IIB grupės miškams kaip gamtosauginius sklypus (analogija su rekreaciniais sklypais) pastangos ir finansiniai ištekliai nukreipiami į realiai nykstančių senų miškų, gamtinių vertybių ir biologinės įvairovės išsaugojimą, pažeisto hidrologinio režimo atkūrimą gerinant saugomų rūšių bei kitų gamtinių vertybių prisitaikymą prie besikeičiančios aplinkos ir klimato sąlygų;saugomose teritorijose esančių miškų tvarus daugiafunkcinis naudojimas ir tvarkymas efektyvinant miškų ekosistemų apsaugą išskirti miškų ūkio paskirties žemėse iki 10 proc. griežtai saugomų miškų plotą reikalingo miško ekosistemų apsaugai vadovautis tik labai aiškiais, pagrįstais ir neginčijamais saugotinų vertybių ir poreikio jas išsaugoti kriterijais.saugomose teritorijose esamų fiksuotų miško vertybių bei ekosisteminių paslaugų ir jų būklės inventorizaciją, kurios pagrindu sukuriama ir vystoma vieninga, miško vertingųjų savybių ir teikiamų ekosisteminių paslaugų valstybinė apskaitos sistema, o sukauptų duomenų pagrindu atliekama realiai esančių vertybių teritorinė ir funkcinė optimizacija;pastangos ir finansiniai ištekliai nukreipiami tik į realiai nykstančių, esamose saugomose teritorijose senų miškų, gamtinių vertybių ir biologinės įvairovės išsaugojimą. |
| \* ***rekreacinio, kultūrinio, dvasinio, taip pat visuomenės sveikatos ir emocinės būklės gerinimas*** skirtas daugiafunkcinio miškų potencialo išryškinimui ir jo stiprinimui, apimant ***gyvenamosios aplinkos kokybės gerinimą, kraštovaizdžio stabilumo didinimą***; | atlikti esamų artimoje gyvenamojoje aplinkoje esančių ir rekreacinių miškų būklės, jų galimybių teikti rekreacines ir kitas ekosistemines paslaugas inventorizacija, kurios pagrindu būtų sukuriama ir vystoma vieninga miško socialinių vertingųjų savybių valstybinė apskaitos sistema, o sukauptų duomenų pagrindu atliekama realiai esančių miško socialinių ekosisteminių paslaugų teritorinė ir funkcinė optimizacija, bei kuriamos gamtosauginės ir gamtotvarkinės priemonės miestų ir rekreacinės paskirties miškams puoselėti.Remiantis mokslo tyrimais nustatant balansą išskiriami tik pagrysti ir būti plotai, ar tikslinami esami, didelės socialinės reikmės miškų plotai, kurie turi prioritetinę socialinę – kultūrinę reikšmę ir yra (ar bus) prioritetiškai naudojami nemedieninėms miško ekosisteminėms paslaugoms teikti, suteikiant šioms teritorijoms tinkamą statusą ir apsaugos reglamentą tik labai aiškiais, pagrįstais ir neginčijamais tinkamumo socialinėms ekosisteminėms paslaugoms tinkamumo ir poreikio jas naudoti kriterijais.;tikslinami ir tobulinami teisės aktai, siekiant darnaus rekreacinio, sveikatingumo, gyvenamosios aplinkos ar estetinio, kultūrinio kraštovaizdžio miškų potencialo išryškinimo ir jo stiprinimo bei miškų esančių prie vandens telkinių bei esančiuose urbanistinėse teritorijose ir greta jų realios ir efektingos apsaugos. |
| \* ***darnaus miškų tvarkymo principais paremtas miškininkavimo*** tolesnis ***vystymas formuojant daugiafunkcinius miškus,*** inovatyvių ir adaptyvių tausojančios miškininkystės, įskaitant artimo gamtai miškininkavimo, praktikų bei miško tvarkymo technologijų paiešką ir diegimą, ***moksliškai pagrįstą laukinės gyvūnijos populiacijų miškuose apsaugą ir sureguliavimą***; | miško išteklius naudoti darniai ir tvariai, racionaliai gaunant iš jų kuo aukščiausią ekonominę naudą (grąžą) vadovaujantis tarptautiniu lygiu pripažįstamais darnaus miškų tvarkymo principais ir reikalavimais.puoselėti daugiafunkcį tolygų miškų naudojimą, užtikrinant didžiausią miškų teikiamą naudą ilgalaikėje perspektyvoje tiek ekonomine prasme, tiek išlaikant ar didinant biologinę įvairovę bei švelninant klimato kaitą;miškus saugoti nuo laukinės gyvūnijos daromos žalos moksliškai pagrįstai sureguliuojant laukinės gyvūnijos populiacijas miškuose kaip priemonę išsaugant auginamą kokybišką žaliavinę medieną.atnaujinama, spartinama (dažninama) ir tobulinama bei daroma viešai prieinama miškų sklypinė inventorizacija sukuriant veiksmingą visuomenės kontrolės mechanizmą. |
| \* ***ekonominės veiklos miškuose reguliavimo pokytis, užtikrinant miškų ūkio sektoriaus ekonominį gyvybingumą***, reikšminga apimtimi į ekonomiką įtraukiant ir kitas nei mediena miško ekosistemines paslaugas, atsisakant gamtosauginės ar kitokios pridėtinės vertės nekuriančių veiklos apribojimų, taip pat ***taikant deramas ekonomines paskatas bei nustatant adekvačias kompensacijas miško savininkams ir kitiems ūkio subjektams už bendruosius apribojimus viršijančius ūkinės veiklos suvaržymus***; | teisės aktuose įtvirtinti, kad miškų sektorius yra viena iš prioritetinių valstybės ekonominės veiklos sričių, o miškų sektoriaus sukuriama pridėtinė vertė šalies ekonomikai yra vertybė ir būtų didinama panaudojant ne mažiau 70 procentų visų Lietuvos miškų medieninių išteklių auginimui iš kurių išgaunama ne mažiau 90 proc. medienos prieaugio.palaikyti ir skatinti miškų sektoriaus savifinansavimu paremtą veiklos modelį, kai pajamos, gautos iš miškų eksploatacijos padengia išlaidas, susietas su visų miško funkcijų užtikrinimu;darant atskaitymus nuo parduodamos žaliavinės medienos kainos, skiriamų valstybės biudžeto 1 proc. nuo medienos sektoriaus sukuriamos BVP dalies, savanoriškų ir kitų įnašų, kaupti specialų piniginį fondą medienos sektoriaus palaikymui ir vystymui, kuris naudojamas miškams saugoti, jų produktyvumui didinti, tvarumui, klimato kaitos švelninimui, racionaliam miško naudojimui skatinti, miškų ištekliams gausinti ir stebėti, miškų mokslo ir švietimui vystymui, rekreacinei veiklai bei nemedieninės produkcijos gavybai miškuose skatinti.Atlikti visų veikiančių apribojimų inventorizaciją ir jų efektyvumo įvertinimą bei atsisakyti gamtosauginės ir kitos vertės nekuriančių apribojimų. netaikyti žemės mokesčio mišku apaugusioms teritorijoms, kaip priemonę skatinančia miškų plėtrą nenašiose, rekultivuojamose, apleistose ir nenaudojamose žemėse bei diegti ekonominių paskatų ir reguliavimo sistemas, kurios skatintu įvairiapusį miškų funkcijų naudojimą.parduodant žaliavinę medieną vertint ir bendrą indėlį į šalies gerovę šią medieną apdirbus ar perdirbus šalyje, t.y. įvertinti pridėtinę vertę valstybei medieną perdirbant ar apdirbant Lietuvoje. |
| \* ***holistinį viso miškų sektoriaus, įskaitant ir medienos pramonę bei biomasės energetiką, suvokimą ir vystymą, skatinant miškų sektoriaus ekonominę plėtrą*** kaip darbuotojų socialinės ir valstybės ekonominės gerovės garantą, užtikrinant racionalų miško išteklių naudojimą ir gausinimą, ***stabilų kokybiškos ir aukščiausios technologinės vertės žaliavinės medienos tiekimą darnaus miškų tvarkymo rėmuose***, siekiant kuo aukštesnės pridėtinės vertės kūrimo Lietuvoje, skatinant žiedinę bioekonomiką ir žaliąją transformaciją; | vystyti šalies miškų ūkį ir medienos pramonė siekiant abipusės ekonominės naudos (sinergijos) bei šalies BVP didinimo, gilinti miškų sektoriaus vidinę partnerystę siekiant kuo didesnės naudos šalies ekonomikai bei gerovei iš šalyje užaugintos žaliavinės medienos bei sudarant sąlygas medienos žaliavas perdirbt Lietuvoje, o iš Lietuvoje paruošiamų miško išteklių gaminti kaip galima aukštesnės pridėtinės vertės produktus;užtikrinti nepertraukiamą kokybiškos ir aukščiausios technologinės vertės žaliavinės medienos iš Lietuvos miškų tiekimą „kaskadiniu“ principu šalies medienos pramonei;skatinti medienos naudojimą įvairiems produktams gaminti, žiedinę bioekonomika ir statybų žaliąją transformaciją, siekiant iš miško gaunamų išteklių (medieninių ir nemedieninių) didžiausios pridėtinės vertės.palaikyti miškų sektoriaus ekonominę plėtrą panaudojant ne mažiau 70 procentų visų Lietuvos miškų medieninių išteklių auginimui ir ne mažiau 90 proc. šiuose miškuose medienos prieaugio, užtikrinant racionalų miško išteklių naudojimą ir gausinimą darnaus miškų tvarkymo rėmuose, kaip Lietuvos valstybės politinio ir ekonominio stabilumo bei socialinės gerovės garantą;remtis miškininkystės mokslo argumentais, patirtimi ir kitų šalių praktika nepertraukiamą medienos auginimą ir ruošą šalies miškuose susieti su medieninių sortimentų auginimo ir ruošos principais, be to, kokybiškos ir aukščiausios technologinės vertės žaliavinės medienos iš Lietuvos miškų tiekimą šalies medienos pramonei organizuoti „kaskadiniu“ principu, o žaliavinės medienos įsigijimo sistemoje, rinkos kainomis, skatinti tolygų šalies medienos pramonės įmonių apsirūpinimą žaliavine mediena, kaip šaliai kuriamos gerovės garantą, o žaliavinės medienos pardavimą į užsienį vertinti kaip valstybės pajamų praradimą, kai neįvertinama sukuriama pridėtinė vertė perdirbant ar apdirbant medieną šalies viduje. |
| \* ***miškų mokslų ir su miškais susijusių mokslinių tyrimų ir inovacijų plėtrą, finansavimas bei taikomojo mokslo praktinis diegimas,*** užtvirtinti vienodo supratimo ir susikalbėjimo aptariant miškų ateities ir naudojimo klausimus,informacijos apie miškus ir miškininkavimą geresnį pritaikymą vartotojams bei jos sklaidą, visuomenės švietimo miškų klausimais stiprinimą; | skatinti valstybę ir medienos pramonės įmones investuoti į mokslinius tyrimus, inovacijas ir reikiamų specialistų rengimą atitinkančias pramones užduotas kryptismedienos pramonės ir miškotyros moksliniams tyrimams bei eksperimentinės plėtros darbams centralizuotai kaupti ne mažiau kaip 1 proc. nuo miškų sektoriaus sukuriamo bendrųjų pajamų ar nuo miškų sektoriaus sukuriamos BVP.įteisinti miškų sektoriuje atliktų tyrimų rezultatų įgyvendinimo, vertinimo, gamybinio patikrinimo ir diegimo sistemą, kaip garantą, kad atliekamų tyrimų rezultatai pasiektų vartotoją.peržiūrėti ir standartizuoti teisinėje aplinkoje su miško ekologija, miškininkavimu ir įvairiafunkcinių miškų naudojimu naudojamus terminus bei sąvokos, harmonizuojant ir tikslinant terminų vartojimą Lietuvos teisinėje bazėje, tikslinant esamus ar apibrėžiant naujas sąvokas reikalingas NMS įgyvendinimo procesui, suderinant juos su ES vartojamais terminais ir sąvokomis vengiant dviprasmybių, skirtingo traktavimo, neapibrėžtumo, loginio destruktyvumo ar klaidinimo, taip pat sudaryti ir išleisti NMS įgyvendinimo procese vartojamų terminų žodyną. |
| \* ***miškininkų, miškuose bei miškų sektoriuje dirbančių*** specialistų rengimo tobulinimą žaliosios transformacijos ir skaitmenizacijos kontekste ir ***reikiamo jų skaičiaus užtikrinimas, jų profesinio prestižo didinimas, taip pat miškų sektoriuje dirbančiųjų socialinių garantijų, profesinio imuniteto ir kolektyvinio atstovavimo stiprinimas***, ypač per profesines sąjungas. | skirti lėšas specializuotoms mokymų programoms parengiant medienos pramonei reikiamus specialistus bei medienos pramonėje dirbančių specialistų rengimo tobulinimui ir perkvalifikavimui žaliosios transformacijos, gamybos skaitmenizacijos bei kitose aktualiose temose tai derinant su pramonės atstovaujančiomis organizacijomisprivačiame miškų sektoriuje skatinti kooperaciją ar individualią veiklą miško priežiūros, medienos ruošos ir produktų iš miško išteklių gamyboje;skirti lėšas piliečių edukacijai radijo ir TV laidomis bei viešiesiems renginiams, tokiems kaip profesinės miško pramonės darbuotojų dienų minėjimo renginiai, viešieji renginiai populiarinantys medienos pramonės darbuotojo profesiją ir pan., skiriant projektinį finansavimą visuomeninėms organizacijoms, puoselėjančioms miško sektoriaus profesinį prestižą ir medienos pramonės darbuotojų darbo reikalingumą;miško sektoriaus įmonėse skatinamas socialinis dialogas ir įstaigose sudaromos sąlygos kolektyviniam darbuotojų atstovavimui pirmenybę teikiant profesinėms sąjungoms |

**Teikdami siūlymus NMS vadovavomės siekiais:**

* Ilgalaikis miškų politikos stabilumas ir progozuojamumas
* Objektyvus miškų būklės nustatymas ir pagrindžiamas vertinimas
* Miškų tvarus išlikimas ir puoselėjimas
* Racionalus miško medieninių išteklių naudojimas
* Prisidėti stabilizuojant klimato kaitą
* Miško ekonominių funkcijų išsaugojimas ir puoselėjimas
* Miško socio-ekonominių funkcijų išsaugojimas ir puoselėjimas
* Miško socialinių funkcijų išsaugojimas ir puoselėjimas
* Miško ekologinių funkcijų išsaugojimas ir puoselėjimas
* Miškų biologinės įvairovės išsaugojimas ir puoselėjimas

**Pastaba: Šie siekiai buvo perkelti ir į Nacionalinės miškų vizijos formuluotes.**

**3 Užduotis (2021-08-25)**

/svarbu išsakyti/

**NACIONALINĖ MIŠKŲ VIZIJĄ /taip kaip ją mato NMS Medienos pramonės sektorinė grupė/**

Peržiūrėję ankstesnių dviejų užduočių rezultatus Medienos pramonės sektorinė grupė suformulavo pageidaujamą ilgalaikę nacionalinę miškų viziją, kurioje atliepiami Medienos pramonės sektorinės grupės poreikiai, ir kartu sukuriamas balansas dabartinių interesų įtampų srityse.

**NACIONALINĖ MIŠKŲ VIZIJA /medienos pramonės sektorius/trumpai:**

***Lietuvos miškai, siekiant 40 proc. šalies sausumos teritorijos miškingumo, o miškų ūkio paskirties žemėse, efektyviai miškų ekosistemų apsaugai, vadovautis labai aiškiais, pagrįstais ir neginčijamais saugotinų vertybių ir poreikio jas išsaugoti kriterijais, išskiriant iki 10 proc. griežtai saugomų miškų plotų, puoselėjami ir gausinami tvaraus miškininkavimo principais, garantuojant ekonominių, ekologinių ir socialinių ekosisteminių paslaugų balansą, kuris monitoringuojamas bei visuomenės operatyviai kontroliuojamas valstybinėje miško ekosisteminių paslaugų apskaitos sistemoje paremtoje viešai prieinama miškų sklypine inventorizacija.***

***Lietuvos miškuose užauginta ir paruošta žaliavinė mediena naudojama kuriant ilgalaikę didžiausią ekonominę naudą šalies gerovei, įvertint pridėtinę vertę valstybei šią medieną apdirbus ar perdirbus šalyje ir tam efektyviai panaudojant ne mažiau 70 procentų visų Lietuvos miškų, kurių pagrindinė funkcija yra medienos išauginimas ir jos ekonominis panaudojimas, naudojant ne mažiau 90 proc. medienos prieaugio bei užtikrinant nepertraukiamą medienos auginimą, ruošą ir žaliavinės medienos tiekimą šalies medienos pramonei****.*

***Ilgalaikėje šalies politikoje Lietuvos miškų sektorius palaikomas, kaip prioritetinė valstybės ekonominės veiklos sritis, kuri vadovaujantis naujausiais mokslo ir technologijų pasiekimais puoselėja daugiafunkcį tolygų miškų naudojimą, paremtą ekonominių paskatų ir reguliavimo sistema, sudarant sąlygas ir prielaidas mažinti ŠESD emisijų susidarymą, o puoselėjant žiedinę bioekonomikę ir statybų žaliąją transformaciją sudaromos sąlygos „kaskadiniu“ principu medienos žaliavas perdirbimui Lietuvoje, skatinant medieninių produktų gamybą bei antrinį jų panaudojimą.***

***Lietuvos medienos pramonė, prisidėdama prie šalies gerovės siekiant šalies BVP didinimo, ateities Žaliojo kurso ir žiedinės bioekonomikos, ŠESD emisijų mažinimo ir anglies (C) išlaikymo medienos produktuose, aktyviai prisitaiko prie iššūkių, gilinant miškų sektoriaus vidinę partnerystę siekiant miškų ūkio ir medienos pramonės abipusės ekonominės naudos (sinergijos) ir iš šalyje užaugintos žaliavinės medienos kuo didžiausios naudos šalies ekonomikai.***

**Detalizuojant:**

*Ilgalaikė šalies politika paremtą ekonominių paskatų ir reguliavimo sistema, puoselėjanti tvarų miško ekosistemų formavimą ir ūkininkavimą jose, subalansuotą miškų sektoriaus plėtrą nepažeidžiant kitų šalies ūkio šakų pamatinių interesų, paremta įvairių interesų balansu, miškotyros mokslu, moksliniais tyrimais, miškų inventorizacija ir pripažintų ekspertų bei praktikų žiniomis ir jų praktiniu patyrimu, pripažįstant, kad finansinės grąžos neduodančių miško funkcijų puoselėjimas grindžiamas miško teikiama ekonomine nauda eksploatuojant medieninius išteklius bei vadovautis šalies bendros ir visapusiškos ekonominės naudos pirmenybe, o veiksmai realiais ir pamatuojamais kriterijais detaliai aprašyti veiksmų programoje, kuri, savalaikiai reaguojant į situacijas ir aplinkos pokyčius, ateityje būtų periodiškai peržiūrima atliekant tiek miškų, tiek vykdomos politikos rezultatų stebėseną ir inventorizaciją, su galimybe siūlyti sprendimus situacijai gerinti.*

*Ilgalaikėje šalies politikoje aiškiai įtvirtinama, kad miškų sektorius yra viena iš prioritetinių valstybės ekonominės veiklos sričių, o miškų sektoriuje sukuriama pridėtinė vertė šalies ekonomikai yra vertybė Lietuvos valstybės politiniam ir ekonominiam stabilumui bei socialinei gerovei, kuri turi būti didinama panaudojant ne mažiau 70 proc. visų Lietuvos miškų, kurios pagrindinė funkcija yra medienos išauginimas bei jos ekonominis panaudojimas ir iš kurių išgaunama ne mažiau 90 proc. medienos prieaugio, užtikrinant racionalų miško išteklių naudojimą ir gausinimą darnaus miškų tvarkymo rėmuose, o nepertraukiamas medienos auginimas ir ruoša šalies miškuose susieta su vertingų ir kokybiškų medieninių sortimentų auginimo ir ruošos principais.*

*Ilgalaikėje šalies politikoje siekiama ambicija didinti medynų plotus, siekiant 40 proc. šalies sausumos teritorijos miškingumo nenašių ar renovuojamų žemių sąskaita, taip pat auginamų medynų produktyvumo didėjimo, ne tik kaip efektyviausią anglies (C) kaupimo miškuose priemonių, bet ir kaip žaliavinės medienos šaltinis keičiant iškastines žaliavas, miškus saugant nuo laukinės gyvūnijos daromos žalos moksliškai pagrįstai sureguliuojant laukinės gyvūnijos populiacijas miškuose kaip priemonę išsaugant auginamą kokybišką žaliavinę medieną.*

*Ilgalaikėje šalies politikoje įtvirtinama nuostata, kad iš valstybinių miškų „kaskadiniu“ principu aprūpinant šalies medienos pramonę žaliavine mediena, ji parduodama rinkos kainomis įvertinant pridėtinę vertę valstybei šią medieną apdirbus ar perdirbus šalyje, o žaliavinės medienos pardavimas eksportui, kai neįvertinama sukuriama pridėtinė vertė apdirbant ar perdirbant medieną šalies viduje, vertinamas kaip valstybės pajamų praradimas.*

*Ilgalaikėje šalies politikoje prioritetinė žaliavinės medienos panaudojimo kryptis yra medieninių produktų gamyba bei jų gražinamasis perdirbimas (antrinis produktų panaudojimas) kaip efektyvi priemonė ilgalaikiam C surišimui.*

*Ateityje palaikomas ir skatinamas miškų sektoriaus savifinansavimas kai darniai ir tvariai naudojant miško išteklius, vadovaujantis tarptautiniu lygiu pripažintais darnaus miškų tvarkymo principais ir reikalavimais, puoselėjant daugiafunkcį tolygų miškų naudojimą gautos pajamos padengia su visų miško funkcijų užtikrinimu susietas išlaidas ir gaunant iš jų kuo aukščiausią ekonominę naudą (grąžą).*

Ateityje vystant šalies miškų ūkį ir medienos pramonę gilinant miškų sektoriaus vidinę partnerystę siekiama abipusės ekonominės naudos (sinergijos) ir iš šalyje užaugintos žaliavinės medienos kuo didžiausios naudos šalies ekonomikai bei gerovei, sudarant sąlygas medienos žaliavas perdirbt Lietuvoje, gaminant kaip galima aukštesnės pridėtinės vertės produktus, puoselėjant žiedine bioekonomiką ir statybų žaliąją transformaciją.

Ateityje miško sektoriaus įmonėse ir įstaigose skatinamas socialinis dialogas, sudaromos sąlygos kolektyviniam darbuotojų atstovavimui pirmenybę teikiant profesinėms sąjungoms, o privačiame miškų sektoriuje skatinama kooperacija ar individuali veikla miško priežiūros, medienos ruošos ir produktų iš miško išteklių gamyboje.

Ateityje įgyvendinant miškų politikos nuostatas teisinėje aplinkoje naudojami su miško ekologija, miškininkavimu ir įvairiafunkcinių miškų naudojimu tik standartizuoti terminai ir jų sąvokos, suderintos su ES vartojamais terminais ir sąvokomis, vengiant dviprasmybių, skirtingo traktavimo, neapibrėžtumo, loginio destruktyvumo ar klaidinimo, tam naudojant vieningą vartojamų terminų žodyną.

Ateityje centralizuotai darant atskaitymus nuo parduodamos žaliavinės medienos kainos, taip pat skiriamų valstybės biudžeto 1 proc. nuo medienos sektoriaus sukuriamos BVP dalies subsidijų, savanoriškų ir kitų įnašų, kaupiamas specialus miškų fondas, kuris naudojamas miškams saugoti ir miškų ištekliams gausinti, medynų produktyvumui ir tvarumui didinti, racionaliam miško naudojimui skatinti, nemedieninės produkcijos gavybai miškuose skatinti, klimato kaitos švelninimui, rekreacinei infrastruktūrai ir veiklai miškuose, miškų mokslo ir švietimo vystymui, miškotyros ir medienos pramonės moksliniams tyrimams bei eksperimentinės plėtros darbams ir inovacijoms, specializuotoms mokymų programoms finansuoti parengiant miškų ūkiui ir medienos pramonei reikiamus specialistus, jų tobulinimui bei perkvalifikavimui, skiriant projektinį finansavimą piliečių edukacijai radijo ir TV laidomis, viešiesiems renginiams populiarinantiems medienos pramonės darbuotojo profesiją, tokiems kaip profesinės miško pramonės darbuotojų dienų paminėjimas, taip pat visuomeninėms organizacijoms puoselėjančioms miško sektoriaus profesinį prestižą medienos pramonės darbuotojų darbo reikalingumą.

*Ilgalaikėje šalies politikoje įtvirtinama, kad efektyviai miškų ekosistemų apsaugai miškų ūkio paskirties žemėse išskiriama iki 10 proc. griežtai saugomų miškų plotų vadovautis labai aiškiais, pagrįstais ir neginčijamais saugotinų vertybių ir poreikio jas išsaugoti kriterijais, priskiriant KMB kaip gamtosauginius sklypus IIB grupės miškams, o saugomose teritorijose esantiems miškams taikomas tvarus daugiafunkcinis miškų naudojimo ir tvarkymo principas, o pastangos ir finansiniai ištekliai nukreipiami į realiai nykstančių senų miškų, gamtinių vertybių ir biologinės įvairovės išsaugojimą saugomose teritorijose, pažeisto hidrologinio režimo atkūrimą gerinant saugomų rūšių bei kitų gamtinių vertybių prisitaikymą prie besikeičiančios aplinkos ir klimato sąlygų.*

*Ateityje vadovaujantis mokslo tyrimais labai aiškiais, pagrįstais ir neginčijamais tinkamumo kultūrinėm ekosisteminėms paslaugoms tinkamumo ir poreikio jas naudoti kriterijais, nustatomi ir išskiriami socialinės reikmės miškų plotai, kurie visuomenei turi prioritetinę socialinę – kultūrinę reikšmę ir yra prioritetiškai naudojami kultūrinėms ekosisteminėms paslaugoms teikti, o siekiant darnaus rekreacinio, sveikatingumo, gyvenamosios aplinkos ar estetinio, kultūrinio kraštovaizdžio miškų potencialo išryškinimo ir jo stiprinimo bei miškų esančių prie vandens telkinių ar/ir esančių urbanistinėse teritorijose ar greta jų realios ir efektingos apsaugos, šioms teritorijoms suteikiamas tinkamas statusas ir apsaugos reglamentas.*

*Ateityje sukuriant veiksmingą visuomenės kontrolės mechanizmą, reguliariai atnaujinama, spartinama (dažninama) ir tobulinama bei daroma viešai prieinama miškų sklypinė inventorizacija, kurios pagrindu sukuriama ir vystoma vieninga miško teikiamų ekosisteminių paslaugų ir nemedieninių vertingųjų savybių valstybinė apskaitos sistema, atliekama miškų saugomose teritorijose esamų fiksuojamų miško vertybių, miškų esamų artimoje gyvenamojoje aplinkoje ir rekreacinių miškų bei jų būklės vertinimas, atliekama veikiančių apribojimų inventorizacija ir jų efektyvumo vertinimas, atliekama realiai esančių miško vertybių teritorinė ir funkcinė optimizacija, sukuriamos gamtosauginės ir gamtotvarkinės priemonės miškams puoselėti atsisakant gamtosauginės ir kitos vertės nekuriančių apribojimų.*

**Papildant:**

Kokiose srityse turėtų įvykti esminiai pokyčiai ir kokie?

|  |
| --- |
| * **mąstyme apie pramonę ir medienos išteklius pramonei suvokiant, kad pramonės gaminamas produktas yra skirtas žmonėms ir prisideda sprendžiant klimato kaitos iššūkius;**
* **bendrų ES reikalavimų supratimas ir diegimas regione sulyginantys konkurencines sąlygas Baltijos regione.;**
* **socialiniame dialoge tarp partnerių stiprinant sąveiką siekiant bendrų tikslų;**
* **socialinių partnerių (profesinių sąjungų) aktyvus dalyvavimas diskusijose su politikais siekiant tvarios pramonės plėtros;**
* **priimant sprendimus požiūryje į populistinius lozungus, mokslo, specialistų ir ekspertų nuomonę.**
 |

Kaip turėtų pasikeisti šalies miškai ir miškų sektorius, kad joje neliktų dabartinių konfliktų ir ribojimų?

|  |
| --- |
| * **miško plotų didinimas iki 40 proc. šalies sausumos teritorijos;**
* **aiškaus ir nekintamo miškų ploto priskirimas medieninių išteklių gavybai skiriant 70 procentų Lietuvos miškų su 90 procentų medienos prieaugio panaudojimu, o saugomų vertybių apsaugai skiriant 30 procentų, iš kurių griežtai saugomiems miškams skiriant iki 10 procentų Lietuvos miškų;**
* **miškų sektoriaus nušvietimas viešojoje erdvėje atsisakant melagienų ir populistinių lozungų juodinančių miškų sektorių;**
* **miško apskaitos duomenų atvėrimas statistiniam palyginimui su ES miškų sektoriaus duomenimis;**
* **Pripažinimas, kad finansinės grąžos neduodančių miško funkcijų puoselėjimas pagrįstas miško teikiama ekonomine nauda eksploatuojant medieninius išteklius.**
 |

Koks esminis proveržis leistų subalansuoti visus interesus ir užtikrintų miškų tęstinumą ateities kartoms?

|  |
| --- |
| **Nuostatų įtvirtinimas, kad** * **pripažinimas ir įteisinimas tai, kad miškų sektoriuje sukuriama bendroji pridėtinė vertė šalies ekonomikai yra vienas iš šalies vidaus garantų Lietuvos valstybės politiniam ir ekonominiam stabilumui bei socialinei gerovei, o žaliavinės medienos pardavimas eksportui, kai neįvertinama sukuriama pridėtinė vertė apdirbant ar perdirbant medieną šalies viduje, vertinamas kaip valstybės pajamų praradimas.**
 |

Kaip Lietuvos miškai ir miškų sektorius turėtų keistis ar evoliucionuoti, kad atlieptų esmines ES ir pasaulio tendencijas?

|  |
| --- |
| * **prisitaikant prie vykdomos politikos gaminant produktus atliepiančius Žaliojo kurso gaires;**
* **prisitaikant prie kintančių vartotojų poreikio produktams pagamintiems iš medienos ar turintiems jų komponentų.**
 |

**NACIONALINĖS MIŠKŲ VIZIJOS BENDRAJAM FORUMUI:**

1. Medienos pramonės sektoriaus grupę bendrame forume atstovaus:
	* + 1. ***Arvydas Urbis*** (VLMPEA) bus atstovaujamas ekonominis interesas;
			2. ***Janas Liško*** (MPGA)bus atstovaujamas ekonominis interesas;
			3. ***Andrius Zimnickas*** (MPA)bus atstovaujamas ekonominis interesas;
			4. ***Mindaugas Kasmauskis*** (UAB "LIKMERĖ“)bus atstovaujamas ekonominis interesas;
			5. ***Mindaugas Sutkevičius*** (UAB „VMGcorp“)bus atstovaujamas ekonominis interesas;
2. Medienos pramonės sektoriaus grupės Nacionalinę miškų vizijos matymą bendrame forume pristatys **Arvydas Urbis,** prezentacijoje bus pristatoma Medienos pramonės sektoriaus grupės Nacionalinės miškų vizijos matymas: ***trumpa Medienos pramonės sektorinės grupės interesų apžvalga, jos ilgalaikiai poreikiai, siūloma vizija ir jos pagrindimas***.